Item vonnisse tusschen goerde van goetsenhove jane stamelaert
als man ende momboir jehennette van goetsenhove sijns wijfs
in deen zijde ende denijse van oudreghem in dande als van
vijf guldene erfchijs staende op de stad van thiene daer die
vors goert ende jan stamelaert meynde dat hen die helicht
volghen souden aengesien dat henric wijlen vosins brued
des vors denijs in vollen stoele sittende met lijsbetthen
van goetsenhove sijnen wive suster des voirscr goerts en
jehennetten jegen den voirs denijse sine brueder een man
gelinghe gedaen hadde van eenen huysse geleghen
dwelck huys denijs vors aenveerde voir die voirs vijf
guldene Ende alsoe waren die v guldene bijden vors
henricken vosins met lijsbetthen sinen wive in vollen stoele
vercleghe Ende want de selve henrick ende lijsbeth sond
wettighe gebuerte aflivich worden sijn Soe meynden
de vors goert ende jan dat hen als naest erfghename
lijsbetthe vors sculdich ware te volgene deen helicht
vanden vors v guldene Ende na dat denijs dat alsoe
geschiet te sijne genoech sij kende Soe es gewesen met
vonnisse dat na tkenne ende lijden des vors denijs tghe
deelte des selfs denijs vanden voirscr vijf guldenen
den vorscr goerde ende janne volghen sall cor roelts
abs smacht borchove lint hortbeke meersberghe tiii viii